CELEX: 62010TN0015
Language: lv
Date: 2010-01-25 00:00:00
Title: Lieta T-15/10: Prasība, kas celta 2010. gada 25. janvārī — Noko Ngele /Komisija

19.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 161/43
            
         
      Prasība, kas celta 2010. gada 25. janvārī — Noko Ngele/Komisija
      (Lieta T-15/10)
      (2010/C 161/68)
      Tiesvedības valoda — franču
      
         Lietas dalībnieki
      
      
         Prasītājs: Mariyus Noko Ngele (Brisele, Beļģija) (pārstāvis — F. Sabakunzi, avocat)
      
         Atbildētāja: Eiropas Komisija
      
         Prasītāja prasījumi:
      
      
                  —
               
               
                  atzīt, ka UAC nekad nav aizstājusi RAC un ka tā juridiskā ziņā nepastāv un tai nav juridiskas personas statusa Beļģijā;
               
            
                  —
               
               
                  piespriest Eiropas Komisijai, vienam no tās locekļiem un zināmiem darbiniekiem solidāri atlīdzināt finansiālus zaudējumus divsimt tūkstošu euro apmērā, kuriem pieskaitīti likumiskie procenti 10 % apmērā gadā kopš 1995. gada un tiesas noteikti procenti;
               
            
                  —
               
               
                  piespriest Eiropas Komisijai, vienam no tās locekļiem un zināmiem darbiniekiem solidāri atlīdzināt morālo un psiholoģisko kaitējumu piecu miljonu euro apmērā, pieskaitot tiesas noteiktos procentus;
               
            
                  —
               
               
                  noteikt, ka pieņemamais nolēmums ir izpildāms neatkarīgi no tā pārsūdzēšanas;
               
            
                  —
               
               
                  piespriest atbildētājai atlīdzināt tiesāšanās izdevumus un juridiskos izdevumus, kas saistīti ar tiesvedību un kas ir novērtēti trīsdesmit tūkstošu euro apmērā.
               
            
         Pamati un galvenie argumenti
      
      Šajā prasībā prasītājs lūdz atlīdzināt zaudējumus, kas viņam esot nodarīti tāpēc, ka nav iespējams atgūt parādu, ko viņam bija parādā “Rūpniecības attīstības centrs” (RAC), pēc tam, kad šīs organizācijas vietā tika nodibināta ĀKK (Āfrikas, Karību salu un Klusā okeāna salu) valstu grupas un Eiropas Savienības kopīga iestāde ar nosaukumu “Uzņēmumu attīstības centrs” (UAC).